Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Jeruusalemma esikaitseametnik kinnitas külaskäigul Gaza linna
Iisraeli otsustavust hävitada Hamas.
USA välisminister Antony Blinken rõhutas Washingtoni nõuet
tagada humanitaariabi katkematu vool Gaza maakitsusele.
USA senaator Joni Ernst kinnitas,
et Katar peab tegema enamat või 'väljuma mängust'.
Iisrael ei peatu, kuni islamistlik Hamas on otsustavalt välja juuritud
ja tema juhtkond kõrvaldatud.
Iisraeli kaitseminister Yoav Gallant väisas Gaza linna rannikuala läänes,
kus kinnitas Jeruusalemma otsustavust
saavutada sõjasihid, mis seati kohe peale seda,
kui islamistlik Hamas algatas verised tapatalgud 7. oktoobril.
Olen praegu koos 162. diviisi sõduritega siin Gaza ranna lähedal,
koridori pääsupunktis.
Olen rabatud, kui tõsist tööd sõdurid teevad.
Kohtusin pataljoni- ja brigaadiülematega, diviisiülemaga.
Kõik teevad erakordset tööd nii maa peal kui all.
Me väed jõuavad kõikjale!
Terroristidel pole asu Gazas.
Ka need, kes peavad meid aeglasteks, mõistavad pea, et jõuame kõikjale.
Hävitame Hamasi!
Mõistame kohut kõikide üle, kes on seotud 7. oktoobri sündmustega.
Neid ootab kas surm või kohus Iisraelis.
Neil ei saa olema asu, ei siin ega Gazast väljas ega terves Lähis-Idas.
Nad kõik pannakse paika.
Minister Gallant, kes vaatas ka üle eeltööd võimaldamaks merekoridori,
mille kaudu jagataks abi Gaza elanikele enklaavi põhjaosas,
rõhutas, kui oluline on võimaldada humanitaarabi voolu Gaza sektorisse,
mis aitaks ka pareerida kasvavat välismaist survet
ja seetõttu annaks lisavõimaluse Kaitseväe sõjasihtide saavutamiseks.
Humanitaarküsimus, mis peagi tõuseb esikohale
seoses laevade eeldatava saabumisega,
on keskne küsimus humanitaarabi andmiseks elanikele, mitte Hamasile.
Iga selline samm nõrgestab Hamasi ja tugevdab meie haaret
ning võimaldab meil pöörata olukord Hamasi kahjuks.
Jätkame selle teostamist,
sest see võimaldab meil täita oma operatsioonide eesmärgid.
Sellal kui Iisraeli valmistub USA-juhitud ujuvmuuli paigaldamiseks,
on Iisraeli Kaitsevägi võtnud vajalikud meetmed
ja juba lubanud mitmed humanitaarabi veokid Iisraelist Gaza põhjaossa.
Valitsuse juhtimisel
ja koostöös valitsuse koordinaatoriga palestiina aladel
saabus eile õhtul Põhja-Gazasse kuus Maailma Toidukava (WFP) veokit.
Nad sisenesid läbi piiritara 96. värava Be'eri kibutsi lähedal.
ÜRO Maailma Toidukava on maailma suurim humanitaarabi asutus.
See oli eksperiment,
et Hamas ei saaks abi röövida, nagu nad pahatihti teevad.
Iisraeli julgeolek kontrollis veokeid Kerem Shalom'i piiripunktis.
Eksperimendi tulemused esitatakse valitsusele.
Oleme teinud pingutusi enama abi võimaldamiseks Põhja-Gazasse.
Viimase kahe kuuga on sektori põhjaossa jõudnud 202 abiveokit,
millest rõhuv enamus kooskõlastati erasektoriga.
On eluline toonitada, et ajal, mil ÜRO asutused ja välismeedia
tuginevad Hamasi teadetele ja narratiividele,
mida edendavad totalitaarrežiimide teadlikku valet külvavad hääletorud,
nagu näiteks Al-Jazeera,
ei piira Iisrael humanitaariabi sissevedu Gaza sektorisse.
Hoopis ühingud nagu ÜRO palestiina pagulasabi (UNRWA)
on keeldunud toomast abi Gazasse, kuna nende töötajad on kaitsetud
kohalike kuritegevus- ja terroriühingute ees,
mis üritavad humanitaarabi hõivata.
Põhjus on selles, et Hamasi võitlejad,
keda ÜRO asutused selle islamistliku rühma jutu järgi peavad politseinikeks,
ei turva enam veokeid hirmust Iisraeli Kaitseväe rünnakute ees.
Piirangut lihtsalt pole.
Ja püüame parendada abijagamise mehhanismi kogu Gaza maakitsusel.
Iisraeli missioon humanitaarabi suhtes palestiina elanikele on see:
vaatame üle saabuvad veokid.
Ja oleme suurendanud võimekust saabuvate veokite ülevaatamiseks.
Kui iganes tekib viivitus humanitaarabi jagamises,
siis hoopis Gaza pool piiri.
Ja nägime, et teatud ÜRO organitele tuginemise mehhanism
n.-ö. pole toiminud, pole töötanud nagu peab,
sest nemad tuginesid Hamasile.
ÜRO ilmse ebapädevuse tõttu Gaza maakitsusel
oli Iisrael sunnitud otsima teisi lahendusi,
mistõttu hakati kavandama ka muuli ehitamist.
Washingtonis rääkis USA välisminister Antony Blinken
pingutustest valmistada ette vajalikud mehhanismid
merekoridori eeldatavaks rajamiseks.
Veidi aja eest pidasin videokõne kolleegidega Küproselt,
ÜKst, ÜAEst, Katarist, Euroopa Liidust ja ÜROst,
et kooskõlastada meie pingutusi panna püsti ja käima merekoridor.
Pärast rajamist võimaldab see koridor jagada kuni 2 miljonit einet päevas,
samuti arstimeid, vett ja muid hädavajalikke humanitaartarbeid.
Selle paikasaamine võtab aega, ehkki töötame sellega võimalikult jõudsalt.
Ja tahan rõhutada, et see täiendab, mitte ei asenda
muid teid humanitaarabi toomiseks Gazasse,
ja eriti maateed jäävad olulisimaks
abi toimetamisel sisse ja edasi abivajajaile.
Ehkki Washingtoni esidiplomaat tunnistas, et on täheldatud edusamme
humanitaariabi toomisel Gaza sektorisse,
taotleb Bideni valitsus nn tsooni üleujutamist,
mis sisuliselt tähendab humanitaarabi katkematut voolu Gazasse.
Minister Blinken käsitles veel jätkuvaid pingutusi
leppe kavandamiseks Iisraeli ja Hamasi islamiterrorirühma vahel,
mis hõlmaks vähemalt 40 pantvangi vabastamist 134st,
kes on olnud Hamasi käes viimased 160 päeva.
Just praegu on laual tugev ettepanek. Kas aga Hamas võtab selle vastu?
Kas Hamas tahab lõpetada kannatused, mille on ise tekitanud?
Küsimus on,
ent võin teile öelda, et suhtleme tihedalt iga päev, peaaegu iga tund
Katariga, Egiptusega, et jõuda relvarahuleppeni,
millega saaks pantvangid välja, rohkem abi sisse
ja rajada tee ehk püsivama ja kindlama lahenduseni.
Tuleb märkida, et 134 Hamasi pantvangi seas
on mitukümmend topeltkodakondset,
sh Saksamaalt, Mehhikost, Prantsusmaalt,
Argentiinast, Hollandist ja USAst, nende seas ka Itay Hen, USA kodanik,
kelle surma paraku sel nädalal kinnitati.
Paljusid meist on elus tabanud õnnetus ja mitmed raskused.
Üks üleelamine, millest täna teile räägin,
on küllap mu elu raskeim aeg, õigemini päev.
Teenisin toona Rahvuskaardi Iowa harus surmateadete ametnikuna.
Pidin minema ühte koju Edela-Iowa's ja andma emale teada,
et ta poeg enam Iraagist koju ei tule.
Ja täna hommikul juhtus sarnane olukord perega,
keda olen hoolikalt jälginud, nimelt Ruby ja Hagit Hen'iga.
Itay on nende poeg, ja arvasime, et ta on olnud Hamasi käes alates 7. okt.
Ruby ja Itay (p.o. Hagit) lootsid, et nende poeg tuleb koju.
Ta on USA kodanik.
Aga neile teatati hiljuti, et nende poeg hukkus 7. oktoobril.
Senaator Earnst märkis veel, et rääkis Itay vanematega,
rõhutades samas, et täna on Hamasi käes veel viis USA kodanikku.
Rääkisin nendega täna hommikul, ja see puudutas mind väga,
kuna mõtlesin sellele, et nende poeg ei tule enam koju.
Kõik lootused on purunenud.
Hamasi käes on veel viis ameeriklast.
7. oktoobril tapeti üle 30 ameeriklase.
Senaator Earnst rõhutas veel,
et Katar, mis võõrustab Hamasi juhtkonda Doha's,
peab tegema enamat kõikide pantvangide vabastamiseks.
On oluline märkida, et president Joe Biden teatas oma otsusest
määrata Katar oluliseks NATO-väliseks liitlaseks 31. jaanuaril 2021,
osutades tema abile USA õnnetus väljatõmbumises Afganistanist.
Tänan vaatamast TV7 Iisraeli Uudiseid!
On oluline rõhutada,
et TV7 Israel on annetuspõhine mittetulundusteenistus
ning kõik me saated on saadaval tasuta.
Kui siis me saated on teile õnnistuseks,
oleksime teile väga tänulikud annetuse eest,
mille saate teha me võrgulehel www.tv7israelnews.com.
Palun paluge ka rahu Jeruusalemmale ja päästet Iisraelile!
Olen Jonathan Hessen. Soovin õnnistud õhtut!
Kui Jumal lubab, näeme jälle me järgnevais TV7 uudistes!
Seniks šalom Jeruusalemmast!
Tõlge: Sulev Kivastik